CELEX: 62016TN0693
Language: lt
Date: 2016-09-28 00:00:00
Title: Byla T-693/16 P: 2016 m. rugsėjo 28 d. HG pateiktas apeliacinis skundas dėl 2016 m. liepos 19 d. Tarnautojų teismo sprendimo byloje F-149/15, HG/Komisija

28.11.2016   
            
            
               LT
            
            
               Europos Sąjungos oficialusis leidinys
            
            
               C 441/27
            
         
      2016 m. rugsėjo 28 d. HG pateiktas apeliacinis skundas dėl 2016 m. liepos 19 d. Tarnautojų teismo sprendimo byloje F-149/15, HG/Komisija
      
      (Byla T-693/16 P)
      (2016/C 441/32)
      Proceso kalba: prancūzų
      
         Šalys
      
      
         Apeliantas: HG (Briuselis, Belgija), atstovaujamas advokato L. Levi
      
         Kita proceso šalis: Europos Komisija
      
         Reikalavimai
      
      Apeliantas Bendrojo Teismo prašo:
      
                  —
               
               
                  panaikinti 2016 m. liepos 19 d. Europos Sąjungos tarnautojų teismo sprendimą byloje F-149/15;
               
            
                  —
               
               
                  todėl patenkinti ieškovo reikalavimus pirmojoje instancijoje, taigi:
                  
                              —
                           
                           
                              panaikinti trišalės Paskyrimų tarnybos sprendimą CMS 13-005, kiek jame numatyta sustabdyti priskyrimą prie aukštesnės pakopos 18 mėnesių laikotarpiu ir atlyginti žalą, kuri, kaip nustatyta sprendime, siekia 108 596,35 EUR,
                           
                        
                              —
                           
                           
                              prireikus panaikinti sprendimą atmesti ieškovo skundą,
                           
                        
                              —
                           
                           
                              subsidiariai, sumažinti Sprendimu CMS 13-005 skirtą finansinę baudą,
                           
                        
                              —
                           
                           
                              priteisti iš atsakovės kompensaciją neturtinei ir reputacijai padarytai žalai, kurią ieškovas vertina 20 000 EUR, atlyginti,
                           
                        
                              —
                           
                           
                              priteisti iš atsakovės visas bylinėjimosi išlaidas,
                           
                        
            
                  —
               
               
                  priteisti iš atsakovės visas su abejomis instancijomis susijusias išlaidas.
               
            
         Apeliacinio skundo pagrindai ir pagrindiniai argumentai
      
      Grįsdamas apeliacinį skundą apeliantas remiasi keturiais pagrindais.
      
                  1.
               
               
                  Pirmasis apeliacinio skundo pagrindas susijęs su apelianto finansine atsakomybe ir grindžiamas pareigos motyvuoti pažeidimu, nes Tarnautojų teismas nepriėmė sprendimo dėl vieno iš apelianto kaltinimų, susijusio su proporcingumo principo pažeidimu. Be to, jis padare kelias teisės klaidas ir iškraipė byloje esančius įrodymus.
               
            
                  2.
               
               
                  Antrasis apeliacinio skundo pagrindas grindžiamas procedūriniais pažeidimais, padarytais parengiamuosiuose ginčijamo sprendimo dokumentuose, ir apelianto teisės į gynybą pažeidimu, taip pat pareigos motyvuoti pažeidimu ir Tarnautojų teismo padarytomis teisės klaidomis.
               
            
                  3.
               
               
                  Trečiasis apeliacinio skundo pagrindas grindžiamas Komisijos ir Tarnautojų teismo pareigos motyvuoti pažeidimu.
               
            
                  4.
               
               
                  Ketvirtasis apeliacinio skundo pagrindas grindžiamas tuo, kad Tarnautojų teismas padarė teisės ir faktų klaidą dėl pirmojo apeliantui pateikto kaltinimo. Be to, Tarnautojų teismas nepaisė savo pareigos motyvuoti.